آیاصوفیه مسجیدی 24 ژوئیه ده قیلینا‌جاق جمعه نامازی ایله 86 ایل سونرا یئنی‌دن عبادته آچیلیر.
مراسیم دیانت ایشلری ایداره‌سی طرفیندن تشکیل ائدیلن دعا پروقرامی ایله باشلاییب. قوران سوره‌لری و سئلا اوخوندوقدان سونرا پروقرام دیانت ایشلری ایداره‌سی‌نین رهبری علی ارباشین دعاسی ایله سونا چاتا‌جاق.
آیاصوفیه کبیر مسجیدینده ایلک نامازی قیلماق ایسته‌ین وطنداش‌لار سحر ساعات لاریندان میدانا دوغرو آخیشیب.
مسئول لار یئنی تیپ کرونا ویروسو (کووید-19) اپیدمیسی ایله علاقه‌دار وطنداش‌لارین ال لرینه دیزنفکسیون سیخدیقدان سونرا ماسک و تک ایستیفاده‌لیک سجاده وئریرلر.
جمهور باشقانی رجب طیب اردوغان و میللیتچی حرکات پارتیسی‌نین صدری دوولت باخچه‌لی ایشتیراکی‌نین گؤزله‌نیلدیگی آچیلیش مراسیمینه چوخ سایدا یئرلی و خاریجی توریست گلیب.
گئنیش تهلوکه‌سیزلیک تدبیرلری‌نین گؤرولدوگو بؤلگه‌یه پولیس قروپ‌لاری دا سوق ائدیلیب.
